CELEX: 52022PC0116
Language: da
Date: 2022-03-21
Title: Forslag til RÅDETS AFGØRELSE om fastlæggelse af den holdning, der skal indtages på Den Europæiske Unions vegne med henblik på det 19. møde i konferencen mellem parterne i konventionen om international handel med udryddelsestruede vilde dyr og planter (CITES CoP19)

EUROPA-KOMMISSIONEN
            Bruxelles, den 21.3.2022
            COM(2022) 116 final
            2022/0081(NLE)
            
            Forslag til
            RÅDETS AFGØRELSE
            om fastlæggelse af den holdning, der skal indtages på Den Europæiske Unions vegne med henblik på det 19. møde i konferencen mellem parterne i konventionen om international handel med udryddelsestruede vilde dyr og planter (CITES CoP19)
            
               
         
         
            
               BEGRUNDELSE
            
            
               1.Forslagets genstand
            
            
               Dette forslag vedrører en afgørelse om fastlæggelse af den holdning, der skal indtages på Unionens vegne med henblik på det 19. møde i konferencen mellem parterne i konventionen om international handel med udryddelsestruede vilde dyr og planter i forbindelse med den planlagte vedtagelse af ændringer af tillæggene til konventionen.
            
            
               2.Baggrund for forslaget
            
            
               2.1.Konventionen om international handel med udryddelsestruede vilde dyr og planter
            
            
               Konventionen om international handel med udryddelsestruede vilde dyr og planter ("konventionen" eller "CITES") har til formål at beskytte vilde dyr og planter mod overudnyttelse som følge af international handel. Konventionen trådte i kraft den 1. juli 1975.
            
            
               Den Europæiske Union og alle dens medlemsstater er parter i konventionen
                  1
               .
            
            
               2.2.Konferencen mellem parterne i konventionen
            
            
               Partskonferencen (CoP), der er indstiftet i henhold til artikel XI i konventionen, er konventionens beslutningstagende organ. CoP mødes hvert 2. til 3. år for at gennemgå konventionens gennemførelse. I forbindelse med dette forslag behandler og vedtager den navnlig forslag om ændringer af listerne over truede dyre- eller plantearter i konventionens tillæg I og II.
            
            
               2.3.Partskonferencens påtænkte beslutninger
            
            
               Partskonferencen skal på sit 19. møde (CoP19) den 14.-25. november 2022 træffe afgørelse om forslag om ændring af CITES-tillæggene ("forslag til optagelse på listerne"). Formålet med at optage bestemte (grupper af) arter på listerne i tillæggene er at overvåge og regulere (tillæg II) eller generelt at forbyde (tillæg I) kommerciel handel med disse arter. 
            
            
               Som integrerede dele af konventionen er tillæggene juridisk bindende. I henhold til konventionens artikel XV, stk. 1, litra c), træder de ændringer, der vedtages af CoP, i kraft 90 dage efter afslutningen af CoP.  
            
            
               3.Den holdning, der skal indtages på Unionens vegne
            
            
               I overensstemmelse med artikel XV, stk. 1, i konventionen kan enhver part foreslå ændringer af tillæg I eller II, der kan behandles på CoP19. Forslag til ændring skal meddeles konventionens sekretariat mindst 150 dage før mødet, dvs. inden den 17. juni 2022. 
            
            
               Endvidere kan enhver part i overensstemmelse med konventionens artikel XVI forelægge sekretariatet en liste over arter, som den angiver er underkastet regulering inden for dens jurisdiktion for at undgå eller begrænse udnyttelse, og i forbindelse med hvilke der er behov for medvirken fra andre medlemsstater ved kontrol med handelen hermed. Mens en sådan forelæggelse kan finde sted på ethvert tidspunkt, anbefaler partskonferencen under CITES i henhold til punkt 3 i resolution Conf. 9.25 (Rev. CoP18), at en part, der har til hensigt at få optaget en art på listen i tillæg III, skal meddele sekretariatet sin hensigt mindst tre måneder før et møde i partskonferencen. Dette er for at sikre ikrafttræden på samme dato som de ændringer af tillæg I og II, der blev vedtaget på mødet.
            
            
               Hvis forslagene til optagelse på listerne vedtages, kan de påvirke EU's regler, idet de vil medføre ændringer i relevant EU-lovgivning, især i bilag til Rådets forordning (EF) nr. 338/97
                  2
               , hvor ændringer af konventionens tillæg skal afspejles. Dette vil resultere i fastlæggelse af restriktioner på handelen fra, til og inden for EU for de arter, der er omfattet af disse ændringer. Forelæggelsen i henhold til konventionens artikel XVI har sammenlignelige retsvirkninger.
            
            
               Eksperter fra EU-medlemsstaterne og Kommissionen har overvejet forskellige taksonomiske grupper med henblik på at udpege de arter, der er truet på grund af international handel, og som sådan ville kunne opfylde kriteriet for optagelse på en liste i et af CITES-tillæggene med henblik på Unionens forslag og forelæggelse om optagelse på liste af disse arter på eller i forbindelse med CoP19. Som et resultat af disse overvejelser henvises der til 12 udkast til forslag om optagelse på listerne i CITES-tillæg I og II af arter i den foreslåede rådsafgørelse. 
            
            
               Det foreslås at overføre en art (Cuora galbinifrons) fra CITES-tillæg II til tillæg I i overensstemmelse med konklusionen fra CITES' udvalg om dyr, ifølge hvilken arten opfylder kriteriet for optagelse på listen i tillæg I,
                  3
                som defineret i CITES' artikel II, stk. 1, nemlig at arten er truet med udryddelse og påvirkes af handel. 
            
            
               I yderligere 11 forslag foreslås det, at individuelle arter eller grupper af arter (der er opført på listen med et højere taksonomisk niveau) nu bør tilføjes i CITES-tillæg II i overensstemmelse med kriteriet i konventionens artikel II, stk. 2, og med de supplerende retningslinjer i CoP's resolution 9.24 (Rev. CoP17). I hvert tilfælde er vurderingen baseret på videnskabelig litteratur og andre videnskabelige oplysningskilder, hvilket omfatter kategorisering af arter i henhold til Den Internationale Union for Naturbevarelses rødliste over truede arter (IUCN), og når det er muligt handelsdata fra CITES handelsdatabase samt landespecifikke oplysninger om bevaringsstatus for bestande af arter og eksisterende beskyttelsesforanstaltninger.
            
         
         
            
               Disse udkast til forslag til lister er blevet behandlet på møderne i medlemsstaternes ekspertgruppe, CITES' styrelsesråd og på et ad hoc-møde med repræsentanter for medlemsstaternes videnskabelige myndigheder i CITES. I overensstemmelse med CoP's resolution 9.24 (Rev. CoP17) har Kommissionen også rådført sig med forekomststaterne for de arter, der overvejes i forbindelse med optagelse på listerne. Kommissionen søgte deres råd i forbindelse med en mulig optagelse på listerne i konventionen, opfordrede dem til at dele relevante videnskabelige oplysninger, og, hvor forekomststater støtter forslaget om optagelse på listerne, opfordrede dem til sammen med EU at forelægge forslaget til sekretariatet. Der er planlagt særlige møder med EU's interessenter og med repræsentanter fra tredjelande om forslagene om mulig optagelse på EU's lister til foråret 2022.
            
            
               4.Retsgrundlag
            
            
               4.1.Proceduremæssigt retsgrundlag
            
            
               4.1.1.Principper
            
            
               I henhold til artikel 218, stk. 9, i traktaten om Den Europæiske Unions funktionsmåde (TEUF) vedtager Rådet afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".
            
            
               Begrebet "retsakter, der har retsvirkninger" omfatter retsakter, der har retsvirkninger i medfør af de folkeretlige regler, der gælder for det pågældende organ. Det omfatter også instrumenter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver"
                  4
               .
            
            
               4.1.2.Princippernes anvendelse på det foreliggende tilfælde
            
            
               Partskonferencen er et organ, der er nedsat ved en aftale, nemlig CITES.
            
            
               Ændringerne CITES-tillæg I og II, hvorom CoP skal træffe beslutninger, er retsakter, der har retsvirkninger. Idet de ændrede tillæg er en integreret del af konventionen, vil de være bindende i henhold til folkeretten. 
            
            
               Mens en meddelelse i forbindelse med tillæg III ikke kræver en beslutning fra CoP, er det hensigtsmæssigt at inkludere den i den nærværende afgørelse af hensyn til sammenhængen, idet ændringer af tillæg III også vil have indvirkninger på Rådets forordning (EF) nr. 338/97.
            
            
               Ændringer af tillæg supplerer eller ændrer ikke den institutionelle ramme for konventionen.
            
            
               Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
            
            
               4.2.Materielt retsgrundlag
            
            
               4.2.1.Principper
            
            
               Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har et dobbelt formål eller består af to elementer, og det ene af disse formål eller elementer kan bestemmes som det primære, mens det andet kun er sekundært, skal den afgørelse, der vedtages i henhold til artikel 218, stk. 9, i TEUF, have et enkelt materielt retsgrundlag, nemlig det, der kræves af det primære eller fremherskende formål eller element. 
            
            
               Hvis den påtænkte retsakt samtidigt har flere formål eller elementer, der er uadskilleligt forbundne, uden at det ene er sekundært i forhold til det andet, skal det materielle retsgrundlag for en afgørelse, der vedtages i henhold til artikel 218, stk. 9, i TEUF, undtagelsesvis omfatte de dertil svarende forskellige retsgrundlag.
            
            
               4.2.2.Princippernes anvendelse på det foreliggende tilfælde
            
            
               De påtænkte CoP-beslutninger forfølger mål og omhandler emner på områderne "miljø" og "handel". Disse komponenter af den påtænkte retsakt er uadskilleligt forbundne, uden at den ene er sekundær i forhold til den anden. 
            
            
               Det materielle retsgrundlag for den foreslåede afgørelse omfatter derfor følgende bestemmelser: Artikel 192, stk. 1, og artikel 207, stk. 3 og stk. 4, første afsnit.
            
            
               4.3.Konklusion
            
         
         
            
               Retsgrundlaget for den foreslåede afgørelse bør være artikel 192, stk. 1, og artikel 207 sammenholdt med artikel 218, stk. 9, i TEUF.
            
            
               
            
               2022/0081 (NLE)
            
            
               Forslag til
            
            
               RÅDETS AFGØRELSE
            
            
               om fastlæggelse af den holdning, der skal indtages på Den Europæiske Unions vegne med henblik på det 19. møde i konferencen mellem parterne i konventionen om international handel med udryddelsestruede vilde dyr og planter (CITES CoP19)
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 192, stk. 1, og artikel 207, stk. 3 og 4, første afsnit, sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Konventionen om international handel med udryddelsestruede vilde dyr og planter ("konventionen") blev indgået af Unionen ved Rådets afgørelse (EU) 2015/451 af 6. marts 2015
                  5
                og trådte i kraft den 1. juli 1975. 
            
            
               (2)I henhold til konventionens artikel XI, stk. 3, kan partskonferencen bl.a. vedtage beslutninger om ændring af tillæg I og II til konventionen.
            
            
               (3)Endvidere kan enhver part i overensstemmelse med konventionens artikel XVI forelægge sekretariatet en liste over arter, som den angiver er underkastet regulering inden for dens jurisdiktion for at undgå eller begrænse udnyttelse, og i forbindelse med hvilke der er behov for medvirken fra andre medlemsstater ved kontrol med handelen hermed.
            
            
               (4)Konferencen mellem parterne i konventionen vil på sit 19. møde den 14.-25. november 2022 træffe afgørelse om forslagene om ændringer af CITES-tillæg I og II. Parterne skal forelægge sådanne forslag til konventionens sekretariat inden den 17. juni 2022. 
            
            
               (5)Anmodningerne om optagelse af arter på listen i tillæg III, hvilket ikke kræver en afgørelse fra partskonferencen, skal ikke desto mindre forelægges mindst tre måneder før dets møder.
            
            
               (6)Den holdning, der skal indtages på Unionens vegne med hensyn til de forslag til optagelse på listen, der skal forelægges partskonferencen, bør fastlægges, da ændringerne til tillæggene får bindende virkning for Unionen.
            
            
               (7)Den foreslåede holdning, der skal indtages til forslagene om optagelse på listen, der skal behandles på partskonferencen, er baseret på en ekspertanalyse af deres indhold i overensstemmelse med kriteriet, der er fastlagt i konventionen og i lyset af den bedste foreliggende videnskabelige dokumentation. Denne dokumentation støtter de særlige optagelser på liste, der foreslås ved nærværende afgørelse, for at sikre, at handel med de berørte arter ikke truer deres overlevelse i naturen.
            
            
               VEDTAGET DENNE AFGØRELSE:
            
            
               Artikel 1
            
            
               De forslag, der skal fremlægges af Unionen til CITES-tillæggene på eller i forbindelse med det 19. møde mellem parterne i konventionen om international handel med udryddelsestruede vilde dyr og planter, er fastlagt i bilag 1.
            
         
         
            
               Artikel 2
            
            
               Den anmodning om optagelse på listen i CITES-tillæg III, som Unionen skal forelægge på det 19. møde mellem parterne i konventionen om international handel med udryddelsestruede vilde dyr og planter, er fastlagt i bilag 2.
            
            
               Artikel 3
            
            
               Denne afgørelse er rettet til Kommissionen.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                  
                      
                           Rådets afgørelse (EU) 2015/451 af 6. marts 2015 om Den Europæiske Unions tiltrædelse af konventionen om international handel med udryddelsestruede vilde dyr og planter (CITES) (EUT L 75 af 19.3.2015, s. 1). 
                  
               
               
                  
                     (2)
                   
                        Rådets forordning (EF) nr. 338/97 af 9. december 1996 om beskyttelse af vilde dyr og planter ved kontrol af handelen hermed (EFT L 61 af 3.3.1997, s. 1).
               
               
                  
                     (3)
                   
                        Punkt 20.3.8 i det kortfattede referat fra det 28. møde i udvalget, der blev afholdt i 2015, på https://cites.org/sites/default/files/eng/com/ac/28/E-AC28-SumRec.pdf.
               
               
                  
                     (4)
                  
                        Domstolens dom af 7. oktober 2014, Tyskland mod Rådet, C-399/12, ECLI:EU:C:2014:2258, præmis 61-64 
               
               
                  
                     (5)
                  
                  
                      
                           EUT L 75 af 19.3.2015, s. 1. 
                  
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 21.3.2022
            COM(2022) 116 final
            
            BILAG
            til
            Forslag til Rådets afgørelse
            om fastlæggelse af den holdning, der skal indtages på Den Europæiske Unions vegne med henblik på det 19. møde i konferencen mellem parterne i konventionen om international handel med udryddelsestruede vilde dyr og planter (CITES CoP19)
            
               
         
         
            
               BILAG 1
            
            
            
               Ændringer af CITES-tillæg I og II efter forslag fra EU 
            
            
            
                     
                        Taksonomisk gruppe
                     
                  
                  
                     
                        Takson (generisk navn)
                     
                  
                  
                     
                        Forslag
                     
                  
               
                     
                        Krybdyr
                     
                  
                  
                     
                        Physignathus cocincinus 
                        (Kinesisk vanddrage)
                     
                  
                  
                     
                        Optages på listen i tillæg II
                     
                  
               
                     
                  
                  
                     
                        Cuora galbinifrons  
                        (Vietnamesisk æskeskildpadde)
                     
                  
                  
                     
                        Overførsel fra tillæg II til tillæg I
                     
                  
               
                     
                        Padder
                     
                  
                  
                     
                        Laotriton laoensis 
                        (Arter af salamandre)
                     
                  
                  
                     
                        Optages på listen i tillæg II 
                     
                     
                        Kvote på nul (kilde kode W) til kommercielle formål
                     
                  
               
                     
                  
                  
                     
                        Agalychnis lemur 
                        (Glasfrø)
                     
                  
                  
                     
                        Optages på listen i tillæg II 
                     
                     
                        Kvote på nul (kilde kode W) til kommercielle formål
                     
                  
               
                     
                        Fisk
                     
                  
                  
                     
                        Alle arter af Sphyrnidae spp. (Hammerhajer) endnu ikke opført i tillæg II
                     
                  
                  
                     
                        Optages på listen i tillæg II
                     
                  
               
                     
                        Hvirvelløse dyr
                     
                  
                  
                     
                        Thelenota ananas, T. anax,  
                        T. rubralineata 
                        (Søagurker)
                     
                  
                  
                     
                        Optages på listen i tillæg II
                     
                  
               
                     
                        Træer
                     
                     
                  
                  
                     
                        Khaya spp.  
                        (Afrikansk mahogni )  
                        Afrikanske populationer
                     
                  
                  
                     
                        Optages på listen i tillæg II med anmærkning #17
                     
                  
               
                     
                  
                  
                     
                        Afzelia spp. 
                        Afrikanske populationer
                     
                  
                  
                     
                        Optages på listen i tillæg II med anmærkning #17
                     
                  
               
                     
                  
                  
                     
                        Dipteryx spp. 
                        
                  
                  
                     
                        Optages på listen i tillæg II med anmærkning [#17]
                     
                  
               
                     
                  
                  
                     
                        Handroanthus spp.  
                        (Trompettræ) Tabebuia spp. og Roseodendron spp.
                     
                  
                  
                     
                        Optages på listen i tillæg II med anmærkning #17
                     
                  
               
                     
                  
                  
                     
                        Pterocarpus spp. 
                        (Padauk) 
                        Afrikanske populationer
                     
                  
                  
                     
                        Optages på listen i tillæg II [med anmærkning #17]
                     
                  
               
                     
                        Andre planter
                     
                  
                  
                     
                        Rhodiola spp.  
                     
                  
                  
                     
                        Optages på listen i tillæg II med anmærkning #2
                     
                  
               
         
         
      
    ---documentbreak--- NA ---documentbreak--- 
      
         
               EUROPA-KOMMISSIONEN
            Bruxelles, den 21.3.2022
            COM(2022) 116 final
            
            BILAG
            til
            Forslag til Rådets afgørelse
            om fastlæggelse af den holdning, der skal indtages på Den Europæiske Unions vegne med henblik på det 19. møde i konferencen mellem parterne i konventionen om international handel med udryddelsestruede vilde dyr og planter (CITES CoP19)
            
               
         
         
            
               BILAG 2
            
            
            
               EU's anmodning om en ændring af CITES-tillæg III
            
            
            
            
               Virginijus Sinkevičius 
            
            
               kommissær med ansvar for miljø, 
            
            
               hav og fiskeri 
            
            
            
            
            
            
               Bruxelles, den 
            
            
               Ref. Ares (2022) nummer
            
            
            
               Ivonne Higuero
            
            
               Generalsekretær
            
            
               Konvention om international handel med udryddelsestruede vilde dyr og planter (CITES)
            
            
               Avenue de la Paix 8-14
            
         
         
            
               1211 Geneve 10
            
            
               SCHWEIZ
            
            
            
               Kære Ivonne Higuero
            
            
               Det er med stor glæde, at jeg på Den Europæiske Unions vegne anmoder om optagelse på listen i CITES-tillæg III, jf. konventionens artikel XVI, stk. 1, af følgende arter:
            
            
               Caribena versicolor.
            
            
               Denne art er endemisk for øen Martinique (Frankrig). Der er vedhæftet en kopi af relevant gældende national ret for beskyttelse af denne til denne anmodning i overensstemmelse med artikel XVI, stk. 4.
            
            
               Jf. punkt 3 i resolution Conf. 9.25 (Rev. CoP18), bør denne tilføjelse til tillæg III træde i kraft på samme dato som ændringerne af tillæg I og II, der blev vedtaget på den 19. konference mellem parterne i konventionen.
            
            
               Med venlig hilsen
            
            
            
               Virginijus Sinkevičius
            
            
            
               Bilag:
                     Kopi af fransk dekret af 3. august 2017, der fastlægger en liste over Arachnidae, der er repræsenteret på Martiniques territorium og beskyttet på hele det nationale territorium samt ordningerne for beskyttelsen af denne.